21. toukokuuta

21. toukokuuta on gregoriaanisen kalenterin mukaan vuoden 141. päivä (142. päivä karkausvuonna). Vuodesta on jäljellä 224 päivää.
----
== Nimipäivät ==
*suomalainen kalenteri: Kosti, Konsta, Konstantin
*suomenruotsalainen kalenteri: Konstantin, Conny
*ortodoksinen kalenteri: Konsta, Helena, Mikael, Feodor
*saamenkielinen kalenteri: Geažotmiella
*vanhemmissa kalentereissa: Constantin, Constantinus, Hemmingus, Konstantinus, Kostia, Prudens, Prudentia, Sibylla
== Tapahtumia ==
* 996 – Otto III kruunattiin 16-vuotiaana Pyhän saksalais-roomalaisen keisarikunnan keisariksi.
*1674 – Juhana III Sobieski valittiin Puolan kuninkaaksi.
*1871 – Ranskan hallituksen joukot hyökkäsivät Pariisin kommuuniin. "Verisen viikon" päättyessä noin 20 000 kommuunin asukasta oli surmattu ja 38 000 pidätetty.
*1879 – Tyynenmeren sota: Iquiquen ja Punta Gruesan laivastotaistelu. Iquiquen satamaa saartaneet chileläiset alukset Esmeralda ja Covadonga taistelivat perulaisia aluksia Huascaria ja Independenciaa vastaan. Huascar upotti Esmeraldan ja Covadonga pakotti Independencian ajamaan karille. Chileläinen kapteeni Arturo Prat sai surmansa.
*1900 – Venäjä tunkeutui Mantšuriaan.
*1924 – Chicagon yliopiston opiskelijat Richard Loeb ja Nathan Leopold Jr. tappoivat 14-vuotiaan Bobby Franksin ”täydellisen murhan” tuoman jännityksen vuoksi.
*1927 – Charles Lindbergh suoritti ensimmäisen välilaskuttoman yksinlennon Atlantin yli. Hän nousi ilmaan Long Islandilta New Yorkista edellisenä päivänä kello 7.52 ja laskeutui Le Bourget'n lentokentälle Pariisiin kello 10.22.
*1932 – Amelia Earhart suoritti ensimmäisenä naisena välilaskuttoman yksinlennon Atlantin yli, päivälleen viisi vuotta Lindberghin jälkeen.
*1936 – Sada Abe pidätettiin hänen harhailtuaan Tokion kaduilla päiväkausien ajan kuolleen rakastajansa katkaistu sukupuolielin kädessään. Hänen tarinastaan tuli pian yksi Japanin kuuluisimmista skandaaleista.
*1941 – Toinen maailmansota: rahtialus SS Robin Moor joutui ensimmäisenä yhdysvaltalaisena aluksena saksalaisen sukellusveneen upottamaksi 950 mailin päässä Brasilian rannikolta.
*1945 – Yhdysvaltalaiset näyttelijät Humphrey Bogart ja Lauren Bacall avioituivat.
*1961 – Yhdysvaltain kansalaisoikeusliike: Alabaman kuvernööri John Patterson julisti sotatilan yrittäessään palauttaa järjestyksen rotumellakoiden puhjettua.
*1968 – Eduskunta hyväksyi peruskoulun puitelain. Laki tuli voimaan elokuun alusta 1970.
*1980 – Tähtien sota: Imperiumin vastaisku -elokuva tuli ensi-iltaan.
*1981 – François Mitterrand tuli Ranskan presidentiksi Valéry Giscard d'Estaingin seuraajana. Samalla Pierre Mauroysta tuli Ranskan pääministeri.
*1991 – Naispuolinen itsemurhaaja räjäytti itsensä ja tappoi Intian entisen pääministerin Rajiv Gandhin Madrasissa.
*1998 – Thurstonin lukiossa Oregonin Springfieldissä Kipland Kinkel (joka oli erotettu hänen tuotuaan aseen kouluun) ampui puoliautomaattikiväärillä koulussa oppilastovereitaan surmaten kaksi ja haavoittaen 25:ttä sen jälkeen, kun hän oli tappanut kotona vanhempansa.
*2003 – Pohjoista Algeriaa vavisuttanut maanjäristys surmasi yli 2 000 ihmistä.
*2006 – Euroviisujen pisteidenlasku päättyi Suomen voittoon. Suomea edusti "Lordi" kappaleella Hard Rock Hallelujah, joka sai 292 pistettä ja samalla rikkoi siihenastisen Euroviisujen piste-ennätyksen.
*2011 – Grimsvötn-tulivuori alkoi purkautua Vatnajökull-jäätiköllä Islannissa.
== Syntyneitä ==
*427 eaa. – Platon, kreikkalainen filosofi (Akatemian perustaja) (k. 347 eaa.)
*1471 – Albrecht Dürer, saksalainen taidemaalari ja graafikko (Apokalypsi-sarja) (k. 1528)
*1527 – Filip II, Espanjan kuningas (k. 1598)
*1688 – Alexander Pope, englantilainen runoilija (k. 1744)
*1817 – Rudolf Hermann Lotze, saksalainen filosofi ja loogikko (k. 1881)
*1843 – Charles Albert Gobat, vuoden 1902 Nobelin rauhanpalkinnon saanut sveitsiläinen poliitikko (k. 1914)
* 1843 – Louis Renault, vuoden 1907 Nobelin rauhanpalkinnon saanut ranskalainen oikeustieteen professori (k. 1918)
*1844 – Henri Rousseau, ranskalainen taiteilija (k. 1910)
*1851 – Léon Bourgeois, vuoden 1920 Nobelin rauhanpalkinnon saanut ranskalainen poliitikko (k. 1925)
*1860 – Willem Einthoven, vuoden 1924 Nobelin lääketieteen palkinnon saanut alankomaalainen tiedemies (k. 1927)
*1904 – Robert Montgomery, yhdysvaltalainen näyttelijä (Seurapiiriseikkailu) (k. 1981)
*1914 – Fredrik Valtonen (”Raffu Valtonen”), suomalainen kapellimestari, viulisti, saksofonisti ja laulaja (k. 2000)
*1916 – Harold Robbins, yhdysvaltalainen kirjailija (k. 1997)
*1921 – Andrei Saharov, vuoden 1975 Nobelin rauhanpalkinnon saanut neuvostoliittolainen ydinfyysikko ja ihmisoikeustaistelija (k. 1989)
*1930 – Helka Hynninen, suomalainen laulaja (k. 2017)
*1934 – Bengt I. Samuelsson, vuoden 1982 Nobelin lääketieteen palkinnon saanut ruotsalainen biokemisti
*1936 – Günter Blobel, vuoden 1999 Nobelin lääketieteen palkinnon saanut saksalaissyntyinen biologi (k. 2018)
*1944 – Mary Robinson, Irlannin presidentti
*1947 – Kimmo Pietiläinen, suomalainen kustantaja, tietokirjailija ja kääntäjä (Terra Cognita)
*1948 – Jonathan Hyde, australialais-englantilainen näyttelijä
* 1948 – Gerard Hugh Sayer (”Leo Sayer”), englantilainen muusikko (When I Need You)
*1949 – Juhani Härmä, suomalainen kielitieteilijä ja professori
*1952 – Laurence Tureaud (”Mr. T”), yhdysvaltalainen näyttelijä
*1958 – Kimmo Miettinen, suomalainen vaihtoehtorockin tuottaja
*1959 – Nick Cassavetes, yhdysvaltalainen näyttelijä ja ohjaaja (Face/Off – kahdet kasvot)
*1960 – Jeffrey Dahmer, yhdysvaltalainen sarjamurhaaja (k. 1994)
*1972 – Christopher Wallace (”The Notorious B.I.G.”), yhdysvaltalainen rap-muusikko (k. 1997)
*1973 – Susanna Heikki, suomalainen iskelmälaulaja, vuoden 2015 tangokuningatar
*1974 – Kejuan Muchita (”Havoc”), yhdysvaltalainen rap-muusikko
*1975 – Marit Bergman, ruotsalainen muusikko
*1978 – Adam Gontier, kanadalainen laulaja ("Three Days Grace")
* 1978 – Katharina Wagner, saksalainen oopperaohjaaja
*1979 – Gaspard Augé, ranskalainen muusikko ("Justice")
* 1979 – Sonja Vectomov, tšekkiläis-suomalainen elektronisen musiikin artisti ja säveltäjä
*1981 – Anna Rogowska, puolalainen seiväshyppääjä
*1983 – Olli Salo, suomalainen jääkiekkovalmentaja
*1985 – Mutya Buena, englantilainen laulaja ("Sugababes")
* 1985 – Alexander Dale Oen, norjalainen uimari (k. 2012)
* 1985 – Galina Vitševa Gentševa (”Galena”), bulgarialainen pop- ja folklaulaja
*1991 – Sonja Hämäläinen ("Soikku"), suomalainen tubettaja
* 1991 – Sarah Ramos, yhdysvaltalainen näyttelijä
*1992 – Olivia Olson, yhdysvaltalainen näyttelijä ja laulaja
== Kuolleita ==
* 987 – Ludvig V, Ranskan kuningas (s. 967)
*1254 – Konrad IV, Saksan kuningas (s. 1228)
*1481 – Kristian I, Tanskan, Norjan ja Ruotsin kuningas (s. 1426)
*1471 – Henrik VI, Englannin kuningas (s. 1421)
*1542 – Hernando de Soto, espanjalainen löytöretkeilijä (s. n. 1496)
*1647 – Pieter Corneliszoon Hooft, alankomaalainen runoilija ja historioitsija (s. 1581)
*1686 – Otto von Guericke, saksalainen tiedemies ja poliitikko (s. 1602)
*1786 – Carl Wilhelm Scheele, ruotsalainen kemisti (orgaanisen kemian perustajia, useiden alkuaineiden löytäjä) (s. 1742)
*1817 – Johan Christopher Toll, ruotsalainen sotamarsalkka ja poliitikko (s. 1743)
*1917 – Algot Untola (”Maiju Lassila”, ”Irmari Rantamala”), suomalainen kirjailija ja toimittaja (s. 1868)
*1929 – Archibald Primrose, Yhdistyneen kuningaskunnan pääministeri (s. 1847)
*1935 – Jane Addams, vuoden 1931 Nobelin rauhanpalkinnon saanut yhdysvaltalainen sosiaalityöntekijä (s. 1860)
*1948 – Artur Dinter, saksalainen kirjailija ja natsipoliitikko, Thüringenin gauleiter (s. 1876)
*1949 – Klaus Mann, saksalainen kirjailija (Mefisto) (s. 1906)
*1964 – James Franck, vuoden 1925 Nobelin fysiikanpalkinnon saanut saksalainen fyysikko (s. 1882)
*1965 – Geoffrey de Havilland, brittiläinen lentokonesuunnittelija (s. 1882)
*1973 – Ivan Konev, Neuvostoliiton marsalkka (s. 1897)
*1976 – Sulo Salonen, suomalainen säveltäjä, urkuri ja professori (s. 1899)
*1978 – Gustaf von Numers, suomalainen heraldikko (s. 1912)
*1991 – Rajiv Gandhi, Intian pääministeri (murhattiin) (s. 1944)
*1999 – Karnail Pitts (”Bugz”), yhdysvaltalainen rap-laulaja ("D12") (murhattiin) (s. 1979)
* 1999 – Pentti Somerto, suomalainen työmarkkinajohtaja (s. 1927)
*2000 – Sir John Gielgud, brittiläinen näyttelijä (s. 1904)
* 2000 – Barbara Cartland, englantilainen kirjailija (s. 1901)
*2009 – Robert Müller, saksalainen jääkiekkomaalivahti (s. 1980)
*2011 – Bill Hunter, australialainen näyttelijä (s. 1940)
*2013 – Dominique Venner, ranskalainen tietokirjailija ja äärioikeistolainen aktivisti (itsemurha) (s. 1935)
*2014 – Jaime Lusinchi, Venezuelan presidentti 1984–1989 (s. 1924)
* 2014 – Hannu I. Miettinen, suomalainen hiukkasfyysikko, Tiedekeskus Heurekan ensimmäinen johtaja (s. 1945)
*2016 – Pentti Huovinen, suomalainen kustannusjohtaja (s. 1930)
*2017 – Jean E. Sammet, yhdysvaltalainen tietojenkäsittelytieteilijä (s. 1928)
----
Katso myös: kalenteri ~ 20. toukokuuta, 22. toukokuuta
2
2